open-index/open-wikipedia-markdown huggingface dataset:
Bârsa

**Bârsa** (saksa keeles *Burzen*) on jõgi Rumeenias, Olti jõe vasakpoolne lisajõgi.

Kuna lisajõe harusid nimetatakse sarnaselt, siis peamist voolusängi nimetatakse **Bârsa Mareks**.

Jõgi saab alguse Transilvaania Alpide Făgărași mägedest.

Jõe kaldal asub Zărnești.

## Välislingid
Tours Duo

**Tours Duo** on arhitekt Jean Nouveli projekteeritud kaks modernistlikus stiilis pilvelõhkujat, mida ehitati aastatel 2017–2021 ning mis asuvad Pariisi 13. linnaosas ringtee ja Ivry-sur-Seine serval. 

Segakasutusega hooned on 39-korruselised ja seal on põrandapinda enam kui 108 000 m2. Hoonete kõrgus on 180 meetrit. 

Peamiselt asuvad neis hoonetes bürooruumid; 2022. aasta seisuga asub seal Natixise panga (BPCE Group) peakorter, aga ka hotell, restoran, baar, millel on panoraamvaatega terrass vaatega Pariisile, auditoorium, kauplused ja rohelised terrassid.

## Välislingid
* Tours Duo koduleht
Hommikujooga

Mitu tuhat aastat on joogid alustanud päeva hatha-jooga harjutustega päikesetõusul. Hommikust päikesetõusu aega peetakse oluliseks tänu selle aja soodsatele mõjudele nii jooga harjutustele kui meditatsiooni  praktikatele. Seega võib öelda, et parim aeg on hommikujooga praktiseerimiseks on päikesetõusu aeg brahma muhurta ( „brahma tund” - päikesetõusu aeg). Iidsetes traditsioonides ülistatakse päikesetõusu aega kui esimest õpetajat (guru), kes tõi inimkonda joogalikud teadmised. Jooga õpetuste järgi on päike igavese särava vaimu sümbol. Sel põhjusel praktiseeritakse hommikujoogas tehti lihtsamaid ja traditsioonilisemaid päikestervitusi ehk Surya Namaskar’i harjutusi. Paljudel ei ole võimalik hommikujoogat praktiseerida päikesetõusul, kuid püüa neid sooritada vähemalt enne oma hommikusi tegevusi. Hommikujooga praktiseerimisega käsitletavaid probleeme on käsitletud mitmes artiklis.

###### Hommikujooga praktiseerimise kohad
- Hommikujoogat praktiseeritakse tavaliselt **koduses keskkonnas** varem õpitud asanaid praktiseerides.

- Tänapäeval on mitmed **joogastuudiod** loonud ka hommikujooga tunnid, mis on muutumas üha populaarsemaks.

- **Sotsiaalmeedias** pakutakse tihti 1-2 hommikujooga tundi kas tasuta või sümboolse hinnast tutvumiseks.

- Hommikujooga praktiseerimine **online joogatundides** muudab joogatunnid pea igaühele kätte saadavaks. 

- Lisaks pakuvad paljud joogatundide juhendajatest ka järel **vaatamise võimalust**, mis laiendab osavõtjate ringi veelgi. 

###### Miks tavaline inimene võiks hommikujoogat praktiseerida ?
- Sa tunned ennast virgemalt.

- Aitab parandada sinu teadvustamist

-Toob rahu sinu tegemistesse

-Tugevdab immuunsüsteemi

-Toob nii füüsilist kui mentaalset paindlikust

-Toob rohkem tasakaalukust sinu ellu

## Viited
Valguse tänav (täpsustus)

**Valguse tänav** on tänava nimi mitmes Eesti asulas:

*Valguse tänav Kuressaares
*Valguse tänav Narvas
*Valguse tänav Rakveres
*Valguse tänav Sõmeru alevikus
*Valguse tänav Tallinnas Nõmme linnaosas Nõmme asumis
*Valguse tänav Valgas
Valli tänav (täpsustus)

**Valli tänav** on tänava nimi mitmes Eesti asulas:

*Valli tänav Kärdlas
*Valli tänav Kohtla-Järvel Sompa linnaosas
*Valli tänav Paides
*Valli tänav Rakveres
*Valli tänav Tallinnas Kesklinna linnaosas Vanalinna asumis
*Valli tänav Valgas
Videviku tänav (täpsustus)

**Videviku tänav** on tänava nimi paljudes Eesti asulates:

*Videviku tänav Elvas 
*Videviku tänav Kundas
*Videviku tänav Kuressaares
*Videviku tänav Kohtla-Järvel Sompa linnaosas
*Videviku tänav Narvas
*Videviku tänav Paides
*Videviku tänav Pärnus
*Videviku tänav Rakveres
*Videviku tänav Risti alevikus
*Videviku tänav Tallinnas Kesklinna linnaosas Uue Maailma asumis
*Videviku tänav Valgas
Välja tänav (täpsustus)

**Välja tänav** on tänava nimi järgmistes Eesti asulates:

* Välja tänav, tänav Adavere alevikus
* Välja tänav, tänav Haljala alevikus
* Välja tänav, tänav Jõgeval
* Välja tänav, tänav Jõhvis
* Välja tänav, tänav Kaerepere alevikus
* Välja tänav, tänav Kehras
* Välja tänav, tänav Kiili alevis
* Välja tänav, tänav Kohila alevis
* Välja tänav, tänav Kose-Uuemõisa alevikus
* Välja tänav, tänav Mustla alevikus
* Välja tänav, tänav Märjamaa alevis
* Välja tänav, tänav Peetri alevikus
* Välja tänav, tänav Rakveres
* Välja tänav, tänav Raplas
* Välja tänav, tänav Põltsamaal
* Välja tänav, tänav Pärnus
* Välja tänav, tänav Suure-Jaanis
* Välja tänav, tänav Tallinnas Kristiine linnaosas Lilleküla asumis
* Välja tänav, tänav Tapal
* Välja tänav, tänav Tartus
* Välja tänav, tänav Tõrvas
* Välja tänav, tänav Valgas
* Välja tänav, tänav Vinni alevikus
* Välja tänav, tänav Voka alevikus
* Välja tänav, tänav Väike-Maarja alevikus
Ööbiku tänav (täpsustus)

**Ööbiku tänav** on tänava nimi järgmistes Eesti asulates:

* Ööbiku tänav, tänav Adavere alevikus
* Ööbiku tänav, tänav Antslas
* Ööbiku tänav, tänav Aruküla alevikus
* Ööbiku tänav, tänav Avinurme alevikus
* Ööbiku tänav, tänav Haapsalus
* Ööbiku tänav, tänav Jõgeva alevikus
* Ööbiku tänav, tänav Järvakandi alevis
* Ööbiku tänav, tänav Kohila alevis
* Ööbiku tänav, tänav Kõrveküla alevikus
* Ööbiku tänav, tänav Kose alevikus
* Ööbiku tänav, tänav Luige alevikus
* Ööbiku tänav, tänav Misso alevikus
* Ööbiku tänav, tänav Narvas
* Ööbiku tänav, tänav Paralepa alevikus
* Ööbiku tänav, tänav Rakveres
* ööbiku tänav, tänav Raplas
* Ööbiku tänav, tänav Põltsamaal
* Ööbiku tänav, tänav Sauga alevikus
* Ööbiku tänav, tänav Tabasalu alevikus
* Ööbiku tänav, tänav Tallinnas Kristiine linnaosas Tondi asumis
* Ööbiku tänav, tänav Tapal
* Ööbiku tänav, tänav Tartus Tammelinnas
* Ööbiku tänav, tänav Tsirguliina alevikus
* Ööbiku tänav, tänav Vasalemma alevikus
Šalčia

**Šalčia** on jõgi Leedus ning Valgevenes, Merkysi parempoolne ja suurim lisajõgi. Valgevene keeles on jõe nimi *Шальча* või *Солча* (Šalča, Sołča, transkribeerituna Šaltša või Soltša), vene keeles *Шальчя* (Šaltšja).

Jõe valgla on 749 km², sellest Leedus on 596 km². Pikkus on 92 kilomeetrit, sellest Leedus on 65 kilomeetrit. 

Šalčia algab Šalčininkaist loodes, seejärel voolab see läbi linna lõunasse ja läbib Hrodna oblasti Voranava rajooni alasid, kus selle kallastele jääb Bieniakoni. Bieniakonist allpool voolab jõgi üldiselt läände, olles kohati kahe maa vaheliseks piirijõeks. Taas Leedu aladel läbib jõgi Šalčininkai rajooni ja Varėna rajooni. Merkysisse suubub jõgi Valkininkai alevi lähistel. Ülemjooksul Šalčininkais on jõel 17 ha suurune paisjärv.

Jõe lang on 92 cm kilomeetri kohta. Šalčia um üldiselt madala oru ja madalate kallastega, looklev, selge ja külma veega jõgi. Jõe nimi võib tuleneda sõnast *šalti*, mis tähendab jahtumist, või sõnast *šaltis*, mis tähendab külma.

## Viited
Ejalett

**Ejalett** (osmanitürgi keeles ایالت‎ ehk ligikaudu 'suurprovints') oli Osmanite impeeriumi esmajärguline haldusjaotuslik üksus.

Nimetust kasutati eelkõige kuni 1864. aasta haldusreformideni, enne 1591. aastat kasutati suurte haldusüksuste kirjeldamiseks aga nimetust bejlerbejlik.

1609. aastal oli impeeriumis 32 ejaletti, millest 23 olid organiseeritud timarite süsteemi.

## Vaata ka
*Vilajett
Dimitri Hodov

**Ülempreester Dimitri Hodov** (26. september 1940 Kazanovka, Tula oblast – 3. jaanuar 2021) oli Venemaa ja Eesti õigeusu preester.

Ta sündis 1940. aastal Kazanovkas Tula oblastis. 1956. aastal lõpetas ta põhikooli, misjärel asus tööle põllumajanduses. 1958. aastast töötas Hodov kaevandusmasinate masinistina ja elektrilukksepana Tula oblasti kaevandustes. Aastatel 1961–1964 teenis ta Nõukogude armee sidevägedes. Seejärel pöördus tagasi tööle kaevandustesse, lisaks õppis ta Klimovski mäetehnikumis.

Aastatel 1970–1974 õppis ta Moskva Vaimulikus Seminaris. Moskva Vaimuliku Akadeemia rektor piiskop Vladimir pühitses Hodovi jaanuaris 1974 diakoniks ja 31. märtsil 1974 preestriks. 

29. juulil 1974 määras Tula metropoliit Juvenalius Hodovi teenima Tula eparhiasse Mišnevo Issanda Ristimise kirikusse (Suvorovi rajooni Tula oblastisse). 

26. jaanuaril 1979 viidi Hodov üle Tallinna eparhiasse metropoliit Aleksiuse alluvusse. Ta teenis Jaama Püha Nikolause kogudust ja oli surmani Kuremäe kloostri vaimulik.

Dimitri Hodov suri 3. jaanuaril 2021 koroona tagajärjel.

## Isiklikku
Ta abiellus 1973. aastal Niina Tšugunkinaga. Neil sündis 1974. aastal tütar Antonina, kes pühitseti 2016. aastal Kuremäe kloostris Anastassia nime all nunnaks.

## Välislingid
*Dimitri Hodovi nekroloog (vene keeles)
Rumeelia ejalett

**Rumeelia ejalett** (osmanitürgi keeles *ایالت روم ایلی*‎ ehk *Eyālet-i Rūm-ėli*) oli Osmanite riigi esimese astme provints, mis hõivas suuremat osa Balkani maadest. Ajaloo jooksul oli see impeeriumi suurim ja tähtsaim provints. Halduskeskus asus Adrianoopolis ja lõpuks Monastiris.

## Vaata ka
*Rumeelia
2021. aasta autoralli maailmameistrivõistlused

**2021. aasta autoralli maailmameistrivõistlused** oli autoralli maailmameistrivõistluste 49. hooaeg. Maailmameistrivõistlusteks on planeeritud 12 etappi. Esimene etapp on Monte Carlo ralli jaanuaris ning viimane Monza ralli novembris.

## Hooaja kalender

## Välislingid

*Koduleht (inglise keeles)
*Hooaeg 2021 ewrc-results.com
Ūla

**Ūla** on jõgi Leedus ning Valgevenes, Merkysi parempoolne ja suurim lisajõgi. Valgevene keeles on jõe nimi *Ула*, *Пеляса* või *Падзейка* (Uła, Pielasa, Padziejka, transkribeerituna Ula, Peljasa või Padzeika), vene keeles *Ула* (Ula) või *Пеляса* (Peljasa).

Jõe valgla on 752,9 km². XIX sajandil kasvas jõe valgla, kui Kotra ülemjooks hakkas Ūlasse suubuma. Pikkus on 84 kilomeetrit, sellest Valgevenes on 13,5 kilomeetrit, Leedu-Valgevene piiril 3 kilomeetrit. 

Ūla algab Varanava rajoonis Lučka ja Pravaža ühinemisel, voolates loodessse. Leedu aladel läbib jõgi Varėna rajooni, seal asub jõe kallastel Zervynose etnograafiline asula, kust pärinevad ka andmed jõe vooluhulga kohta. Jõgi jääb osaliselt Dzūkija rahvusparki, kus selle kaitseks on moodustatud hüdroloogiline kaitseala. Merkysisse suubub jõgi Paūliai küla lähistel. 

Ülemjooksul on jõesäng maaparandustööde käigus õgvendatud, looduslik säng tekib jõele alles Leedu aladel. keskjooksul läbib jõgi 115 ha suurust Ūla järve. Alamjooksul on jõe põhi kivine.  Mančiagirė lähistel asub jõe kaldal looduskaitsealune allikas Ūla kaev.

Aastasest vooluhulgast langeb kevadele 39%, suvele ja sügisele 20%, talvele 21%. Zervynoses on jõe keskmine vooluhulk 5,58 m³/s, minimaalne vooluhulk 0,13 m³/s, suurim mõõdetud vooluhulk aga 106 m³/s.

Jõe nimi võib tuleneda vanast indoeuroopa algkeele tüvest **aul-*, mis tähendab piklikku nõgu, toru, renni (samast tüvest tuleneb ka aulos), või siis indoeuroopa algkeele tüvest **av-*, mis tähendab allikat.

## Viited

## Välislingid
Sankt Johann im Pongau

**Sankt Johann im Pongau** (kohalikus pongau murdes *Saiga Håns* või *Sainig Håns*) on väike linn Austrias Salzburgi liidumaal. See on Sankt Johann im Pongau ringkonna halduskeskus.

Linn asub Ida-Alpide Salzachi orus, Salzburgi Kiltkivialpide (põhjas), Radstadti Tauerni (Madal-Tauern; kagus) ja Ankogeli rühma (Kõrg-Tauern; edelas) vahel.

Linn asub Salzburgi Pongau piirkonna keskosas. Omavalitsusala koosneb Ginau, Hallmoosi, Maschli, Einödeni, Plankenau, Reinbachi, Rettensteini, Sankt Johanni ja Urreitingi katastrivaldadest.

Maalilise paiknemise tõttu sõltub piirkond suuresti turismist, talviti mäesuusatamisest ja suviti matkamisest. Linnast lõunas asub dramaatiline kuristik Liechtensteinklamm. See kuristik on u 4 km pikk ja seda saab uurida jalgteede kaudu, mille 1875. aastal ehitas Liechtensteini vürst Johann II.

Linnas asub eu-LISA varuasukoht, mis peab olema võimeline tagama suuremahulise IT-süsteemi käideldavuse süsteemi tõrke korral.

## Ajalugu

Salzachi org, iidne vasekaevandamise piirkond, on olnud asustatud vähemalt pronksiajast saati. Asulat on esmamainitud kui *sanctum Johannem in villa* 1074. aasta dokumendis, nimetatud Ristija Johannese järgi. See oli sajandeid Salzburgi vürstliku peapiiskopi valduses.

1525/1526. aasta Saksa talurahvasõja ajal muutus suur osa elanikkonnast protestantlikuks. Vürstliku peapiiskopi Leopold Anton von Firmiani valitsemise ajal sunniti arvukalt elanikke (*Exulanten*) 1731. aastal riigist lahkuma, paljud neist leidsid varjupaiga Preisi kuningriigis, kus nad asusid elama Ida-Preisimaale (Gumbinnenisse).

Austria anšlussi ajal Natsi-Saksamaasse nimetati Sankt Johann 1939. aastal ümber *Markt Pongauks* ja 1941. aastast oli see Wehrmachti poolt juhitud Teise maailmasõja Stalag XVIII C (317) interneerimislaagri paik. Siia paigutati peamiselt Prantsuse ja Punaarmee sõjavangid, u 4000 Nõukogude kinnipeetavat tapeti või hukkusid nende kinnipidamistingimustes. 'Vene kalmistu' ja selle laagri monument asuvad linna põhjaosas.

Sankt Johannist u 20 km põhjas Pongau Werfeni linnas filmiti väike osa filmi "Helisev muusika" piknikustseenist mäenõlval. Julie Andrewsi esitatud laulu "Do-re-mi" taustaks filmiti jada avavõtted, taustaks Hohenwerfeni loss. Werfenis tehti ka filmi "Where Eagles Dare" mõned võtted.

24. juunil 2000 lõpetas Sankt Johann *Stadtserhebungi* protsessi ja sai Austria valitsuselt ametlikult linnaõiguse.

## Inimesi

* Gerald Mild (* 1962), tennisemängija
* Petra Kronberger (* 1969), suusataja
* Iris Strubegger (* 1984), modell
* Joachim Puchner (* 1987), suusataja
* Mirjam Puchner (* 1992), suusataja


Pilt:Sankt Johann, stadszicht foto2 2011-07-18 11.37.JPG|Sankt Johann im Pongau, vaade linnale jaamast
Pilt:Sankt Johann, straatzicht bij stadhuis foto4 2011-07-18 10.38.JPG|Sankt Johann im Pongau, tänav raekoja juures


## Viited
Pateen

**Pateen** (vanakreeka keeles πατάνη *patáne*, ladina keeles *patena*, *patina* 'kauss') on liturgiline nõu, armulaualeivik ehk taldrik, millel on armulaua ajal hostia või oblaadid.

Pateeni nimetuse all kasutatakse nõu roomakatoliku, anglikaani ja luteri kirikus.

Õigeusu ja kreekakatoliku kirikus on taldrik kinnitatud madalale jalale ja kannab nimetust **diskos**, see on kullast või kullatud ja rohkelt kaunistatud.

## Viited
Buda piiramine (1686)

**1686. aasta Buda piiramine** toimus Budini ejaleti halduskeskuses kolm aastat pärast Viini lahingut. Jätkukampaaniaks loodud Püha Liiga kannustas Osmanite riigi vägesid taanduma Saksa-Rooma riigi huvisfääridest vallutatud Ungaris. Pärast pikka piiramist võeti Buda (tänapäeval Budapest) enda valdusse.

## Välislingid
*
Maksikoer Fik

**"Maksikoer Fik"** (tšehhi ja slovaki keeles *Maxipes Fík*) on Tšehhoslovakkia animafilmide sari, mille režissöör on Václav Bedřich, stsenarist Rudolf Čechura ja animaator Jiří Šalamoun. Muusika komponeeris Petr Skoumal ja teksti luges näitleja Josef Dvořák.

Esimene 13-jaoline hooaeg "Maxipes Fík" filmiti aastatel 1975–1977 ja teine 13-jaoline hooaeg "Divoké sny Maxipsa Fíka" 1978. aastal.

Sarja peategelane on suur koer Fik, kes on suurusele vaatamata heasüdamlik ja nutikas. Tema omanik on tüdruk Ája (lühendatud vorm nimest Alena). Esimeses jaos "Zrození Maxipsa Fíka" ("Fiki sünd") tahab Ája endale koera, mispeale isa toobki talle kutsika nimega Fik, kuid väikesest kutsikast kasvab hiiglaslik koeramürakas. Fik kasvas üha suuremaks, mispeale isa otsustas ta ära müüa, kuid kui Fik päästis Ája uppumisest, jäi Fik Ája juurde ja talle ehitati aias omaette maja.

Eestis on "Maksikoer Fiki" näidanud ETV.
You Xie

**You Xie** (hiina keeles 友谢, *[[pinyin]]*is *Yǒu Xiè*, tegelikult hiina keeles 谢盛友, *pinyinis* *Xiè Shèngyǒu*; sündinud 1. oktoobril 1958 Hainanis, Hiinas) on Saksamaa poliitik, 2019. aasta Euroopa Parlamendi valimiste kandidaat, ajakirjanik ja Hiina päritolu autor.

2010. aastal valiti You Xie Hiina ajalehe Southern Weekly poolt "100 parema Hiina avaliku intellektuaali hulka". 20. aprillil 2013 valisid Bambergi Kristliku Sotsiaalse Liidu (CSU) liikmed Xie maakonna juhatusse. Ta sai 141 häält 220-st, mis on kõigi maakonna juhatuse liikmete parim tulemus. 2014. aastal valiti Xie kõigi CSU kandidaatidest enim hääli saanud Bambergi linnavolikokku.

Xie on Euroopa hiina keele kirjutajate assotsiatsiooni asepresident ja elab koos oma naise Shenhua Xie Zhangiga Bambergis, kus ta juhib suupistebaari China Fan. Ta on olnud Saksamaa kodanik alates 2010. aastast.
Gallagher

**Gallagher** (õieti **Leo Anthony Gallagher, Jr.**; 24. juulil 1946 Fort Bragg, Põhja-Carolina – 11. november 2022 Palm Springs, California) oli Ameerika Ühendriikide koomik ja näitleja.

## Välislingid

* Gallagher Online
*
Matthäus Merian vanem

**Matthäus Merian vanem** (22. september 1593 – 19. juuni 1650) oli Šveitsis sündinud graveerija, kes töötas suurema osa oma elust Frankfurdis, kus juhtis ka kohalikku kirjastust. Ta oli ülikliku Meriani suguvõsa liige.
Ujvari ejalett

**Ujvari ejalett** (osmanitürgi keeles *ایالت اویوار* ehk *Eyālet-i Uyvar*) oli Osmanite riigi haldusterritoriaalne üksus Karpaatia nõos. Ejalett moodustati 1663. aastal ja eksisteeris kuni 1685. aastani. Halduskeskus asus Ujvaris.

## Vaata ka
*Osmanite vallutused Ungaris
Osmanitürklased

**Osmanitürklased** (türgi keeles *Osmanlı Türkleri*) olid Osmanite riigi türgi keelt kõnelev elanikkond.

## Vaata ka
*osmanitürgi keel
Kahlenberg

**Kahlenberg** on küngas Alpide idapoolsematel veertel Doonau lähedal. See asub nüüdisajal Viini äärelinnas Döblingis.

## Geograafia
Kahlenbergi kõrgus on 484 meetrit ja see asub Ida-Alpide kirdejalamil. Küngas on enamasti flüšš, mis koosneb kvartsist, lubjakivist, merglist ja muudest konglomeraatidest. Kahlenbergist idas on vaid Leopoldsberg ning läänes asuvad Reisenberg, Latisberg ja Hermannskogel.

## Ajalugu
Künka nõlvadel toimus 1683. aastal Viini lahing.

## Välislingid
Leopoldsberg

**Leopoldsberg** on Viini äärelinna Döblingi üks tuntumaid künkaid, millel paikneb samanimeline kirik. Alpide üks idapoolseimaid künkaid kõrgub vahetult Doonau jõe ääres, 425 meetrit üle merepinna. Sellest järgmine küngas on Kahlenberg.

## Vaata ka
*Leopoldsbergi kirik
Püha Martini katedraal

**Püha Martini katedraal** (slovaki keeles *Katedrála svätého Martina*, ungari keeles *Szent Márton-dóm* või *Koronázó templom*, saksa keeles *Kathedrale des Heiligen Martin*) on Slovakkia pealinna Bratislava (ehk kunagise *Pressburgi*) üks väljapaistvamaid pühakodasid.

Bratislava rooma-katoliku peapiiskopkonna toomkirikus on aastatel 1563–1830 kroonitud mitu ungari kuningat, nende seas Austria ertshertsoginna Maria Theresia.

## Välislingid

*
Alan Lloyd Hodgkin

Sir **Alan Lloyd Hodgkin** (5. veebruar 1914 – 20. detsember 1998) oli Suurbritannia füsioloog ja biofüüsik.

1932. aastal astus Hodgkin Cambridge'i Ülikooli, mille lõpetas 1935. aastal füsioloogia erialal. 

Pärast ülikooli lõpetamist jäi ta Cambridge'i Ülikooli tööle. 1936. aastal kutsus Herbert Gasser Hodgkini New Yorki Rockefelleri Ülikooli, kus ta aastatel 1937–1938 töötaski. 

Pärast Cambridge'i naasmist asus ta koostööd tegema Andrew Huxleyga. Aastatel 1951–1969 töötas Hodgkin Cambridge'is professorina. Aastatel 1970–1975 oli ta Londoni Kuningliku Seltsi president.

Hodkgin määras koos Huxleyga neuroni matemaatilise mudeli koos vastavate parameetritega ning 1963. aastal sai ta koos Huxley ja John Ecclesiga Nobeli meditsiiniauhinna. 1972. aastal löödi ta rüütliks.

## Viited
Urva tänav (täpsustus)

**Urva tänav** on tänava nimi mitmes Eesti asulas:

*Urva tänav, tänav Elvas
*Urva tänav, tänav Laagri alevikus
*Urva tänav, tänav Pärnus
*Urva tänav, tänav Rakveres
*Urva tänav, tänav Tallinnas Pirita linnaosas Maarjamäe asumis
*Urva tänav, tänav Tartus Ülejõe linnaosas
Ungari kuningriik (1526–1867)

**[[Ungari kuningriik]]** paiknes aastail 1526–1867 väljaspool Saksa-Rooma riigi piire, kuid oli osa Habsburgide monarhia maadest, mis liideti Austria keisririigiga aastal 1804.

Varauusajal hoiti kuningriigi pealinna Pressburgis (1536–1783), hiljem taas Budas (1783–1873, mil linn liideti Budapestiks).

## Vaata ka
*Osmanite vallutatud Ungari (1541–1699)
Viini lahing

**Viini lahing** (saksa keeles *Schlacht am Kahlenberg*, poola keeles *bitwa pod Wiedniem* või *odsiecz wiedeńska*, osmanitürgi keeles *معركة فيينا*) toimus Austria ertshertsogkonna pealinna lähistel Kahlenbergi mäe nõlvadel 12. septembril 1683. 

Keiserlikku linna oli kaks kuud piiranud Osmanite riigi sõjavägi suurvesiir Kara Mustafa Paša juhtimisel, kuna sultan Mehmed IV oli sõjarännakult varakult lahkunud. Osmanite ning nende vasall- ja andamriikide vägede vastu juhtis lahingut Saksa-Rooma riik eesotsas Habsburgide monarhiaga ja Poola-Leedu ühendusega. Viimaste abiväge juhatas kuningas Jan III Sobieski, kes kunagise saadikuna teadis vaenlase sõjaväge ja tundis pisut osmanitürgi keelt. 

Vastulöögi mõju oli silmapilkne, kuna kardeti, et abiväed tõkestavad kagusse suunduva põgenemistee. Seetõttu lahkus ründaja arvatavasti poole suurem sõjavägi oma eesliini positsioonidelt vastu järgmist ööd. 

Viini linna ründamine oli Osmanite õukonna kahjuks Euroopa hõivamise kulminatsioon, mille järel "osmanitürklased ei olnud enam kristliku maailma ähvardajad". Aasta hiljem moodustati Püha Liiga, mis oli keskendunud islamliku impeeriumi laienemise peatamisele Musta, Egeuse, Joonia ja Aadria mere vahelisel territooriumil. 1699. aastani kestnud Suures Türgi sõjas kaotasid osmanid oma Ungari alad Saksa-Rooma keisrile Leopold I-le.

## Vaata ka
*Buda piiramine (1686)

## Viited
Lindiwe Sisulu

**Lindiwe Nonceba Sisulu** (sündinud 10. mail 1954 Johannesburgis) on Lõuna-Aafrika Vabariigi poliitik (Aafrika Rahvuskongress).

Lindiwe Sisulu on Lõuna-Aafrika Vabariigi parlamendi liige alates 1994. aastast. 1994–1996 oli ta Alalise luurekomitee esimees. Alates 1997. aastast kuulub ta Aafrika Rahvuskongressi juhtkonda. 1996–2001 oli ta siseministri asetäitja. 2001–2004 oli ta Lõuna-Aafrika Vabariigi luureminister ja 2004–2009 Lõuna-Aafrika Vabariigi elamumajanduse minister. 2009–2012 oli ta Lõuna-Aafrika Vabariigi kaitse- ja sõjaveteranide minister. 2012–2014 oli Sisulu Lõuna-Aafrika Vabariigi avaliku teenistuse ja halduse minister, 2014–2018 Lõuna-Aafrika Vabariigi asustuse minister.

Alates 27. veebruarist 2018 kuni 29. maini 2019 oli Lindiwe Sisulu Lõuna-Aafrika Vabariigi rahvusvaheliste suhete ja koostöö minister.

Alates 29. maist 2019 kuni 5. augustini 2021 oli ta Lõuna-Aafrika Vabariigi asustuse, vee ja kanalisatsiooni minister. Alates 5. augustist 2021 kuni 6. märtsini 2023 oli ta Lõuna-Aafrika Vabariigi turismiminister.

## Viited
Tormi tänav (täpsustus)

**Tormi tänav** on tänava nimi mitmes Eesti asulas:

*Tormi tänav, tänav Kiili alevis
*Tormi tänav, tänav Kärdlas
*Tormi tänav, tänav Narvas
*Tormi tänav, tänav Pärnus
*Tormi tänav, tänav Rakveres
*Tormi tänav, tänav Saku alevikus
*Tormi tänav, tänav Tallinnas Kesklinna linnaosas Kadrioru asumis
Osteoporoos

**Osteoporoos** (ka luuhõrenemine; ladina keelees *osteoporosis*) on seisund, mille korral luude tihedus on vähenenud, luudesse on tekkinud poorid, luukude on muutunud õhemaks ja luud on muutunud hapramaks. Osteoporoosi jagatakse primaarseks ja sekundaarseks. Primaarne osteoporoos on tingitud menopausist ja vananemisest, sekundaarne aga mitmetest haigustest (nt anoreksia, tsöliaakia, alkoholism, kasvajad) või ravimitest.

Osteoporoos ei põhjusta tavaliselt vaevusi, see on hiiliv haigus, mis avaldub tihti luumurdudena, aga ka seljavaludena ja selja deformatsioonina (küüruna). Arvatakse, et Eestis on kolmandikul üle 60-aastastest naistest ja pooltel üle 70-aastastest meestest osteoporoos. 

## Viited
Lindiwe Zulu

**Lindiwe Daphney Zulu** (sündinud 21. aprillil 1958) on Lõuna-Aafrika Vabariigi poliitik (Aafrika Rahvuskongress).

Lindiwe Zulu pöördus eksiilist Lõuna-Aafrika Vabariiki tagasi 1991. aastal ja temast sai Aafrika Rahvuskongressi Naisteliiga kommunikatsioonijuht. Hiljem oli ta Aafrika Rahvuskongressi informatsiooni ja avalike suhete osakonna kõneisik. 1994. aastal valiti ta Gautengi provintsi parlamenti, 1995. aastal sai ta Gautengi provintsi parlamendi asejuhatajaks. 1999–2001 töötas ta välisministri erinõunikuna. 2001–2003 oli ta Lõuna-Aafrika Vabariigi Välisministeeriumi Lääne- ja Kesk-Aafrika osakonna juhataja. 2003–2004 töötas ta Vodacomi rahvusvaheliste suhete tegevjuhina. 2004–2007 oli ta Lõuna-Aafrika Vabariigi suursaadik Brasiilias. 2007. aastal valiti Zulu Aafrika Rahvuskongressi Rahvuslikku Täitevkomiteesse. 2009. aastal valiti ta Lõuna-Aafrika Vabariigi parlamendi liikmeks. 2014–2019 oli ta väikeettevõtluse arengu minister.

Alates 30. maist 2019 kuni 28. maini 2024 oli Lindiwe Zulu Lõuna-Aafrika Vabariigi sotsiaalarengu minister.

## Viited
Pravin Gordhan

**Pravin Jamnadas Gordhan** (12. aprill 1949 Durban – 13. september 2024 Johannesburg) oli Lõuna-Aafrika Vabariigi poliitik.

Pravin Gordhan oli India päritolu.

Pravin Gordhan lõpetas Durban-Westville Ülikooli (tänapäeval KwaZulu-Natali Ülikool) bakalaureusekraadiga farmaatsia alal 1973. aastal. 1971. aastal ühines Gordhan Natali India Kongressiga ja valiti selle täitevnõukogusse 1974. aastal. 1970. aastatel ja 1980. aastatel organiseeris ta üliõpilasliikumist ja kodanikuliikumist. Kuni 1981. aastani töötas ta Durbanist Kuningas Edward VIII haiglas. 1981–1982 oli ta poliitilistel põhjustel vangistatud. Ta oli üks 1983. aastal Kaplinnas loodud Ühinenud Demokraaliku Liidu asutajaid. Aastatel 1984–1985 oli ta vangis. 1986. aastal läks põranda alla, varjates end kuni vahistamiseni 1990. aastal. 1991–1994 oli ta demokraatlikke parlamendivalimisi ette valmistava üleminekunõukogu aseesimees. 1994–1998 oli Gordhan Lõuna-Aafrika Vabariigi parlamendi liige. 1998–1999 oli ta Lõuna-Aafrika maksuameti asejuhataja ja 1999–2009. Esimest korda oli ta Lõuna-Aafrika Vabariigi rahandusminister 2009–2014 ja teist korda 2015–2017. 2014–2015 oli ta ühistuhalduse ja traditsiooniliste asjade minister.

Alates 28. veebruarist 2018 kuni 19. juunini 2024 oli ta Lõuna-Aafrika Vabariigi riigiettevõtete minister.

## Viited
The Cardigans

**The Cardigans** on Rootsi rokkansambel, mis loodi 1992. aastal Jönköpingis. Bändi solist on Nina Persson, kelle isikupärane vokaal ja lavaline olek on kujunenud ansambli üheks äratuntavaimaks tunnuseks.

Ansambel saavutas rahvusvahelise tuntuse 1990. aastate teisel poolel hittidega "Lovefool", "My Favourite Game" ja "Erase/Rewind". Nende muusika ühendab endas indie popi, alternatiivroki ja meloodilise popi elemente.

Kuigi bänd loodi Jönköpingis, peetakse nende kodulinnaks sageli Malmöd, kuhu mitmed liikmed hiljem kolisid ja kus asus ka ansambli tegevuse keskpunkt.

The Cardigansi diskograafiasse kuuluvad mitmed menukad albumid, sealhulgas "Life" (1995), "First Band on the Moon" (1996), "Gran Turismo" (1998) ja "Super Extra Gravity" (2005).

Pärast 2000. aastate keskel tehtud pikemat pausi on ansambel aeg-ajalt taasühinenud kontsertideks ja festivaliesinemisteks, kuid uut stuudiomaterjali ei ole alates 2005. aastast ilmunud.

## Liikmed
* Nina Persson – vokaal (1992–praeguseni)
* Peter Svensson – kitarr, taustavokaal (1992–praeguseni)
* Magnus Sveningsson – basskitarr, taustavokaal (1992–praeguseni)
* Bengt Lagerberg – trummid, löökriistad (1992–praeguseni)
* Lars-Olof Johansson – klahvpillid, kitarr (1994–praeguseni)

Endised liikmed:
* Toomas Eriksson – klahvpillid (lühiajaliselt 1992. aasta alguses, enne Lars-Olofi liitumist)

## Viited
Nina Persson

**Nina Elisabet Persson** (sündinud 6. septembril 1974 Örebros) on rootsi laulja, laulukirjutaja ja näitleja, kes on tuntud eelkõige rokkansambli The Cardigans solistina. 

Bänd saavutas rahvusvahelise tuntuse 1990. aastatel hittidega nagu "Lovefool", "My Favourite Game" ja "Erase/Rewind".

Lisaks tegevusele The Cardigansi on Persson osalenud kõrvalprojektis A Camp, millega ilmus kaks albumit. 2014. aastal andis ta välja sooloalbumi "Animal Heart".

Ta on teinud koostööd mitmete tuntud artistidega, sealhulgas Manic Street Preachersi ja Sparklehorse’iga, ning laulnud külalisena erinevatel albumitel.

Persson on proovinud kätt ka näitlemises, astudes üles Rootsi filmis "Om Gud vill" (2006).

Ta on abielus Ameerika muusiku Nathan Larsoniga, kellega tal on poeg Nils. Pärast aastaid New Yorgis elamist kolis pere 2016. aastal Rootsi.

## Viited

## Välislingid

* Koduleht
*
Harun Osmanoğlu

**Harun Osmanoğlu** (sündinud 22. jaanuaril 1932 Damaskuses) on Osmani keiserliku perekonna pea alates 18. jaanuarist 2021.
Eskalaator

**Eskalaator** on iseliikuv trepp inimeste üles või alla transportimiseks. Eskalaatoreid kasutatakse sageli sellistes kohtades, kus lift oleks ebapraktiline, mõnikord on hoones olemas mõlemad tõstevahendid. Peamiselt võib neid leida kaubamajades, lennu- ja muudes jaamades, hotellides, staadionitel. Eskalaatorid suudavad suurt hulga inimesi transportida, vajades aga vaid ligikaudu sama palju ruumi kui tavaline trepp. Seda tõsteseadet on varem liigitatud ka liftiks. Ühes hoonete kõrgemaks ehitamisega, aga ka näiteks kaevanduste sügavamaks muutumisega, on tekkinud vajadus erinevate tõsteseadmete järele, üks neist on eskalaator.

## Ajalugu
Esimese eskalaatori patendi taotles 1859. aastal USA-s Massachusettsis Nathan Ames, kuid selle patendi algusel ühtegi töötavat mudelit ei ehitatud. 

Jesse W. Reno patenteeris 1892. aastal "lõputu konveierlindi ehk elevaatori". Tema lõi ka esimese töötava mudeli, mille paigaldas 1896. aastal New Yorgi linnas Coney Islandi Old Iron kaile. 

Charles Seeberger hakkas 1895. aasta mais joonestama Wheeleri versiooniga sarnast eskalaatorit. 1899. aastal valmis esimene avalikult kasutuses olev eskalaator, mis võitis 1900. aasta Pariisi maailmanäitusel esikoha.

## Viited
Kerjamine

**Kerjamine**, ka mangumine või santimine, on teistelt toidu, raha või muu palumine, midagi ennast alandades taotlemine, pakkumata samas selle eest midagi vastu. Selle poolest erinevad nad näiteks tänavamuusikutest või teistest tänaval raha eest esinevatest isikutest.

Kerjamisega tegelevat isikut nimetatakse kerjuseks. Kerjused võivad tegutseda avalikes kohtades, näiteks kõnniteedel, parkides ja turgudel. Lisaks rahale ja toidule võivad nad küsida ka sigarette või muid pisiasju.

Mitmetes riikides on kerjamine keelatud. Eestis on kerjamine lubatud, kuid seda ei tohi pealetükkivalt või häirivalt teha.

## Viited
Lille Roomets

**Lille Roomets** (sündinud 8. juulil 1977) on eesti kirjanik ja Eesti Noortekirjanduse Ühingu asutajaliige. 

Ta on lõpetanud Tartu Ülikooli majandusteaduskonna bakalaureuseõppes ning õppinud Tartu Ülikoolis reklaami ja meediat ning organisatsioonikäitumist. 

## Looming
*"Üks väike valge tuvi" (kirjastus Tänapäev, 2019) 
*"Üks väike valge sulg" (kirjastus Tänapäev, 2020) 
*"Minu elulugu. Jens Kuusk, 8-aastane" (kirjastus Tänapäev, 2020) 
*"Viivuranna gümnaasium. Uus tüdruk" (Heli Kirjastus 2021) Heli Künnapas, Lille Roomets
*"Mina ja August" (kirjastus Hea Lugu, 2023)
*"Härjasoo hingevaras" (kirjastus Tänapäev 2024)

## Tunnustus
* 2018 – kirjastuse Tänapäev X noorteromaanide võistluse esikoht (noorteromaan "Üks väike valge tuvi")
* 2019 – kirjastuse Tänapäev, Eesti Lastekirjanduse Keskuse ja ajakirja Täheke lasteraamatukonkursil "Minu esimene raamat" teine koht (käsikiri "Minu elulugu. Jens Kuusk, 8-aastane")
* 2022 – kirjastuse Hea Lugu ajalooliste romaanide konkursil ära märgitud teos (käsikiri "Mina ja August")
* 2023 – kirjastuse Tänapäev krimiromaanide konkursi võitja (käsikiri "Härjasoo hingevaras")
* 2023 – Hea Noorteraamat ("Mina ja August")
* 2024 – White Raven Award ("Mina ja August")
Sihi tänav (täpsustus)

**Sihi tänav** on tänava nimi mitmes Eesti asulas:

*Sihi tänav, tänav Jõhvis
*Sihi tänav, tänav Märjamaa alevis
*Sihi tänav, tänav Rakveres
*Sihi tänav, tänav Tallinnas Nõmme linnaosas Rahumäe, Nõmme, Hiiu ja Kivimäe asumis
*Sihi tänav, tänav Tartus Tammelinnas
*Sihi tänav, tänav Tootsi alevis
*Sihi tänav, tänav Vasalemma alevikus
Kotori laht

**Kotori laht** (serbia ja montenegro keeles *Бока которска* ehk *Boka kotorska*) on Aadria mere laht Edela-Montenegros, mille rannaääres asuvad hästisäilinud keskaegsed linnad: Kotor, Risan, Tivat, Perast, Prčanj ja Herceg Novi.

## Välislingid
Raja tänav (täpsustus)

**Raja tänav** on tänava nimi järgmistes Eesti asulates:

*Raja tänav, tänav Aruküla alevikus
*Raja tänav, tänav Elvas
*Raja tänav, tänav Jõhvis
*Raja tänav, tänav Kehras
*Raja tänav, tänav Kilingi-Nõmmes
*Raja tänav, tänav Kiviõlis
*Raja tänav, tänav Koeru alevikus
*Raja tänav, tänav Kuressaares
*Raja tänav, tänav Külitse alevikus
*Raja tänav, tänav Laiuse alevikus
*Raja tänav, tänav Lehtse alevikus
*Raja tänav, tänav Narva-Jõesuus
*Raja tänav, tänav Narvas
*Raja tänav, tänav Paides
*Raja tänav, tänav Paldiskis
*Raja tänav, tänav Pärnus
*Raja tänav, tänav Rakveres
*Raja tänav, tänav Simuna alevikus
*Raja tänav, tänav Sonda alevikus
*Raja tänav, tänav Suure-Jaanis
*Raja tänav, tänav Tallinnas Nõmme ja Mustamäe linnaosas
*Raja tänav, tänav Tartus Tammelinna ja Maarjamõisa linnaosas.
*Raja tänav, tänav Tõrvas
*Raja tänav, tänav Türil
*Raja tänav, tänav Valgas
*Raja tänav, tänav Vastse-Kuuste alevikus
*Raja tänav, tänav Vändra alevis
Rähni tänav (täpsustus)

**Rähni tänav** on tänava nimi mitmes Eesti asulas:

*Rähni tänav, tänav Põlvas
*Rähni tänav, tänav Pärnus
*Rähni tänav, tänav Rakveres
*Rähni tänav, tänav Sindis
*Rähni tänav, tänav Tallinnas Kristiine linnaosas Tondi asumis
Kristiina Reidolv

**Kristiina Reidolv** (sündinud 17. veebruaril 1978 Tartus) on eesti kultuurikorraldaja, Eesti Arhitektuurikeskuse juhataja (2025. aasta maist). 

## Haridus
Ta on õppinud aastatel 1985–1993 Tartu 7. Keskkoolis, lõpetanud 1996. aastal Tartu Descartes'i Lütseumi ja 2004. aastal Tartu Ülikooli bakalaureuseõppes filosoofia erialal (võrdsustatud magistriga). 2009. aastal astus Tartu Ülikooli teatriteaduse doktorantuuri. Täiendanud end külalisüliõpilasena 1999. aastal Eesti Kunstiakadeemia Kunstiteaduse Instituudis, 2009 Balti Filmi- ja Meediakoolis, 2013 Suurbritannias Kenti Ülikoolis ja 2014 Ameerika Ühendriikides New Yorgis Columbia ülikoolis (teatriteadus), 2023-2024 Aalto Ülikooli Põhja- ja Baltimaade kultuurivaldkonna juhtide programmis "Business of Culture".

## Töö ja looming
Reidolv on olnud aastatel 1994–2002 Tartu Raadio produtsent, hommikutoimetaja ja saatejuht, 2005–2006 raadio Ring FM uudistetoimetaja ja produtsent, 2007–2009 Tartu Linnavalitsuse kultuuriteenistuse juhataja, 2009–2012 Eesti Etendusasutuste Liidu tegevjuht, 2012–2019 Vaba Lava juhatuse liige ja tegevjuht ning 2019–2021 Tartu Loomemajanduskeskuse juht. 

Septembrist 2021 kuni jaanuarini 2024 juhtis ta kultuuri- ja hariduskeskust Viimsi Artium. 

Reidolv on korraldanud konverentse (sh 2011 Euroopa Etenduskunstide Tööandjate Liitude Liiga (PEARLE*) konverentsi peakorraldaja), olnud mitme projekti koordinaator ja projektijuht (2011–2013 heategevusfondi Aitan Lapsi koordinaator ja projektijuht, 2015–2017 rahvusvahelise projekti "Theatre Expanded" koordinaator jm). Esinenud loengutega, avaldanud teatri- ja filosoofiateemalisi artikleid. 

Ta on olnud ansambli Tartu Popi ja Roki Instituut muusik ja mänedžer (albumid: "Madise margikogu" (2006), "Biedermeier-psühhedeelia” (2014); „Marienbad” (2014), „Sfääride muusika“ (2017). 

### Liikmesus
Reidolv on Eesti Autorite Ühingu liige, Eesti Kultuuri Koja asutajaliige (2011), Eesti Teatriliidu ning Eesti Teatriuurijate ja -kriitikute Ühenduse liige (2010).

## Tunnustus
* 2012 PEARLE (Performing Arts Employers Association League Europe) publikuharimise preemia
* 2012 Eesti Vabariigi Kultuuriministeeriumi Kultuurisõber 
* 2013 Eesti Kultuurkapitali aastapreemia heategevusfondile Aitan Lapsi

## Viited
Aleksander Püvi

**Aleksander Püvi** (12. september 1921 Laatre vald, Sangaste kihelkond, Valgamaa – 7. veebruar 1997 Tallinn) oli Eesti laulja (tenor). 

Oli 1941–1944 mobiliseerituna 8. Eesti Laskurkorpuses.

Lõpetas 1956. aastal Tallinna Riikliku Konservatooriumi (Aleksander Arderi klass), täiendas end 1959–1960 Bulgaarias Hristo Brǎmbarovi juures.

Püvi oli 1956–1971 ja 1973–1977 teatri Estonia ning 1971–1973 Eesti Riikliku Filharmoonia solist. 

## Tunnustus
*1951 I koht kommunistlike riikide korraldatud ülemaailmsel noorsoo‑ ja üliõpilasfestivalil Ida-Berliinis

## Viited

## Välislingid
*Haud Tallinna Rahumäe kalmistul
Koit Muru

**Koit Muru** (18. juuli 1940 Narva – 15. juuli 2000 Tallinn) oli eesti sulgpallitreener.

Ta lõpetas aastal 1959 Tallinna 21. Keskkooli ja aastal 1965 Tallinna Pedagoogilise Instituudi kehakultuuriteaduskonna.

Tema käe all on treeninud teiste seas Alfred Kivisaar, Tiit Vapper, Mare Reinberg ja Marju Velga.

Koit Muru oli aastast 1987 spordiühingu Kalev auliige.

## Välislingid
*
Prantsusmaa lahtiste tennisemeistrivõistluste meeste paarismängu võitjate nimekiri

**[[Prantsusmaa lahtised meistrivõistlused tennises|Prantsusmaa lahtised tennisemeistrivõistlused]] meeste paarismängus** on tenniseturniir, mida peetakse French Openi raames 1891. aastast. Turniiri mängitakse õues saviväljakutel ja seda peetakse alates 1928. aastast Prantsusmaal Pariisis Stade Roland Garrosil. Prantsuse lahtised mängitakse mai viimasel nädalal ja juuni esimesel nädalal ning on olnud kronoloogiliselt kalendriaasta teine ​​suure slämmi turniir alates 1987. aastast. Aastatel 1915–1919 turniiri I maailmasõja tõttu ja perioodil 1940–1945 II maailmasõja tõttu ei mängitud.

Alates tennise maailmameistrivõistluste kaotamisest 1925. aastal on Prantsusmaa meistrivõistlustel olnud "suurte meistrivõistluste" staatus, mida hiljem nimetati suure slämmi turniiriks. Meistrivõistlused olid kuni 1967. aastani reserveeritud harrastajatele, kuid alates 1968. aastast on see avatud ka elukutselistele mängijatele.

## Võitjad

### Prantsusmaa meistrivõistlused

### Prantsusmaa lahtised meistrivõistlused

## Vaata ka

**Prantsusmaa lahtiste tennisemeistrivõistluste muud võistlused**
* Prantsusmaa lahtiste tennisemeistrivõistluste meeste üksikmängu võitjate nimekiri
* Prantsusmaa lahtiste tennisemeistrivõistluste naiste üksikmängu võitjate nimekiri
* Prantsusmaa lahtiste tennisemeistrivõistluste naiste paarismängu võitjate nimekiri
* Prantsusmaa lahtiste tennisemeistrivõistluste segapaarismängu võitjate nimekiri

**Suure slämmi turniiride meeste paarismängu võitjate nimekirjad**
* Austraalia lahtiste tennisemeistrivõistluste meeste paarismängu võitjate nimekiri
* Wimbledoni tenniseturniiri meeste paarismängu võitjate nimekiri
* USA lahtiste tennisemeistrivõistluste meeste paarismängu võitjate nimekiri
Michael Cretu

**Michael Cretu** (rumeenia keeles *Mihai Crețu*, sündinud 18. mail 1957) on saksarumeenia muusik, laulja, laulukirjutaja ja produtsent. Ta on enim teatud 1990. aastal loodud muusikaprojekti Enigma autorina. Tema naine oli laulja Sandra.
Konrad Emil Bloch

**Konrad Emil Bloch** (21. jaanuar 1912 – 15. oktoober 2000) oli Saksa päritolu Ameerika Ühendriikide biokeemik.

Bloch asus 1930. aastal õppima Müncheni Tehnikaülikooli keemia erialale, mille lõpetas 1934. aastal. Kuna Bloch oli juudi päritolu, lahkus ta Saksamaalt esmalt Šveitsi ning 1936. aastal emigreerus ta Ameerika Ühendriikidesse. Ühendriikides astus Bloch Columbia Ülikooli ning sai 1938. aastal doktorikraadi biokeemias. Ta õpetas aastatel 1939–1946 Columbia Ülikoolis ning seejärel Chicago Ülikoolis. Aastatel 1954–1982 oli ta Harvardi Ülikooli biokeemia professor.

1964. aastal sai Bloch koos Feodor Lyneniga kolesterooli ja rasvhapete ainevahetuse uurimise eest Nobeli meditsiiniauhinna.

## Viited
Feodor Lynen

**Feodor Felix Konrad Lynen** (6. aprill 1911 – 6. august 1979) oli Saksamaa biokeemik. 

Lynen õppis aastatel 1930–1937 Müncheni Tehnikaülikoolis keemia erialal (lõpetas). 

II maailmasõja ajal jäi ta Saksamaale ning töötas 1942. aastast Müncheni Ülikooli keemialektorina. 1947. aastal sai Lynen abiprofessoriks ja 1953. aastal biokeemia professoriks. 1954. aastast oli ta Max-Plancki Rakukeemia Instituudi direktor. 1972. aastal liideti instituut Max Plancki Biokeemia Instituudiga ning Lynen sai Saksa Keemiaseltsi presidendiks.

1964. aastal sai Lynen koos Konrad Blochiga kolesterooli ja rasvhapete ainevahetuse uurimise eest Nobeli meditsiiniauhinna.

## Viited
Kaasikjärve raba

**Kaasikjärve raba** (ka *Kaasikualune raba*) on raba Jõgeva maakonnas Jõgeva vallas Kärde külas; see on osa Endla soostikust ja kuulub Endla looduskaitseala alla.

Rabast itta jääb Teosaare raba, kirdesse Männikjärve raba, põhja Linnusaare raba ja läände Endla järv.

Raba keskel asub Sinilaugas.
Ragnar Granit

**Ragnar Arthur Granit** (30. oktoober 1900 – 12. märts 1991) oli Soome-Rootsi füsioloog.

1967. aastal sai ta koos Haldan Hartlinei ja George Waldiga Nobeli meditsiiniauhinna silma füsioloogiliste ja keemiliste protsesside uurimise eest. 

## Lapsepõlv ja haridus

Granit sündis Riihimäkis ja ta vanemad olid soomerootslased. Granit veetis lapsepõlve Oulunkyläs ja käis Helsingis Rootsi normaallütseumis. Ta õppis filosoofiat Åbo Akademis ning omandas 1924. aastal Helsingi Ülikoolis bakalaureusekraadi meditsiinis ning 1927. aastal samal erialal doktorikraadi. 

## Karjäär

1928. aastal sai Granit Helsingi Ülikooli füsioloogia osakonna assistendiks ning 1929. aastal dotsendiks. 1937. aastal sai Granit füsioloogia professoriks. 1940. aastal tegi Harvardi Ülikool talle tööpakkumise ning ta oli seda juba vastu võtmas, kui Karolinska Instituut tegi talle samuti pakkumise. Granit otsustas minna Karolinskasse. 1941. aastal sai Granit Rootsi kodanikuks. 

Aastatel 1946–1967 oli Granit Karolinska Instituudi neurofüsioloogia professor.

## Surm

Granit suri 12. märtsil 1991 Stockholmis. Granit ja ta abikaasa on maetud Turu saarestikus asuva Korpo saare kalmistule.

## Viited
Purde tänav (täpsustus)

**Purde tänav** on tänava nimi mitmes Eesti asulas ja külas:

*Purde tänav, tänav Elvas
*Purde tänav, tänav Rakveres
*Purde tänav, tänav Tallinnas Pirita linnaosas Kose asumis
*Purde tänav, tänav Tartus Karlova linnaosas

*Purde tänav, tänav Rannapungerja külas Alutaguse vallas
*Purde tänav, tänav Vilivere külas Kohila vallas
Katherine Hayles

**Nancy Katherine Hayles** (sündinud 16. detsembril 1943) on kirjandusteadlane.

Ta esindab posthumanistlikku suunda kirjandusteaduses.

Ta töötab Duke'i Ülikoolis.

## Teoseid
* *The Cosmic Web: Scientific Field Models and Literary Strategies in the Twentieth Century* (1984, ISBN 9780801492907)
* *How We Think: Digital Media and Contemporary Technogenesis* (2012, ISBN 9780226321424)
* *Unthought: The Power Of The Cognitive Nonconscious* (2017, ISBN 978-0226447889)

### Eesti keeles
* Intermediatsioon: Ühe visiooni kannul. (Rattasepp, Silver, tõlk.) Tartu: Methis, 2019, nr 23, lk 180–207.

## Viited

## Kirjandus
*Tomberg, Jaak. N. Katherine Haylesi posthumanistlik vaade digitaalsele kirjandusele: Saatesõna tõlkele. Tartu: Methis, 2019, nr 23, lk 176–179.
Pääsukese tänav (täpsustus)

**Pääsukese tänav** on tänava nimi järgmistes Eesti asulates:

*Pääsukese tänav, tänav Haapsalus
*Pääsukese tänav, tänav Jõhvis
*Pääsukese tänav, tänav Kambja alevikus
*Pääsukese tänav, tänav Narvas
*Pääsukese tänav, tänav Paldiskis
*Pääsukese tänav, tänav Paralepa alevikus
*Pääsukese tänav, tänav Rakveres
*Pääsukese tänav, tänav Tabasalu alevikus
*Pääsukese tänav, tänav Tallinnas
*Pääsukese tänav, tänav Tamsalus
*Pääsukese tänav, tänav Tapal
*Pääsukese tänav, tänav Tartus Tammelinnas
*Pääsukese tänav, tänav Türil

## Vaata ka
*Väike-Pääsukese tänav, tänav Tallinnas Kesklinna linnaosas Maakri asumis
Haldan Hartline

**Haldan Keffer Hartline** (22. detsember 1903 – 17. märts 1983) oli Ameerika Ühendriikide füsioloog.

Hartline lõpetas 1923. aastal Lafayette'i Kolledži. 1927. aastal lõpetas ta meditsiini erialal Johns Hopkinsi Ülikooli. 1940–1941 oli ta Cornelli Ülikooli füsioloogia abiprofessor, misjärel sai Pennsylvania Ülikooli biofüüsika professoriks. 1953. aastal asus ta Rockefelleri Ülikooli neurofüsioloogia professoriks.

1967. aastal sai Hartline koos Ragnar Graniti ja George Waldiga Nobeli meditsiiniauhinna silma füsioloogiliste ja keemiliste protsesside uurimise eest.

## Viited
Agnė Bilotaitė

**Agnė Bilotaitė** (sündinud 29. jaanuaril 1982 Klaipėdas) on Leedu poliitik, ta kuulub erakonda Isamaaliit – Leedu Kristlikud Demokraadid. Ta oli 11. detsembrist 2020 kuni 12. detsembrini 2024 Leedu siseminister.

Ta lõpetas aastal 2000 Klaipėdas gümnaasiumi. Ta lõpetas 2006. aastal Klaipėda Ülikooli bakalaureusena politoloogia alal ja 2012. aastal Mykolas Romerise Ülikooli õigusteaduse magistrina.

Ta oli 11. detsembrist 2020 kuni 12. detsembrini 2024 Leedu siseminister.

## Isiklikku
Ta on abielus Gintas Petrusega. Nende poeg sündis juulis 2017.
Niine tänav (täpsustus)

**Niine tänav** on tänava nimi mitmes Eesti asulas:

*Niine tänav, tänav Haapsalus
*Niine tänav, tänav Karksi-Nuias
*Niine tänav, tänav Keilas
*Niine tänav, tänav Kiviõlis
*Niine tänav, tänav Pärnus
*Niine tänav, tänav Rakveres
*Niine tänav, tänav Tallinnas Põhja-Tallinna linnaosas Kalamaja asumis
*Niine tänav, tänav Võrus
Lloyd Austin

**Lloyd James Austin III** (sündinud 8. augustil 1953 USA Alabama osariigis Mobile'is) on Ameerika Ühendriikide maaväe erukindral, kes oli 22. jaanuarist 2021 kuni 20. jaanuarini 2025 Ameerika Ühendriikide kaitseminister. 

Jaanuarist 2012 kuni 2013. aasta märtsini oli ta 33. Ameerika Ühendriikide maaväe staabiülema asetäitja. Seejärel kinnitas president Barack Obama ta esimese mustanahalisena Ameerika Ühendriikide keskväejuhatuse (CENTCOM) 12. komandöriks, kus teenis 2013. aasta märtsist 2016. aasta märtsini. 2016. aastal läks ta erru ning astus Raytheon Technologies'i, Nucor'i, Tenet Healthcare'i ja Auburni Ülikooli nõukogude liikmeks. 

7. detsembril 2020 esitas presidendiks valitud Joe Biden ta kaitseministri kandidaadiks. Senat kinnitas Austini ministriks 22. jaanuaril 2021 häältega 93-2. Ta on esimene kaitseministriks saanud afroameeriklane. 

Usutunnistuselt on ta katoliiklane.

## Tunnustus
*2024 Maarjamaa Risti II klassi teenetemärk

## Viited
Akrüülamiid

**Akrüülamiid** on valge lõhnatu vees lahustuv tahke aine, mille keemiline valem on CH2=CHC(O)NH2. Orgaanilise ainena on akrüülamiid genotoksiline ja tõenäoliselt ka kantserogeenne.

## Kasutusalad ja tööstus
Akrüülamiidi kasutatakse peamiselt mitmesuguste polümeeride tootmiseks, nendest kõige levinum on polüakrüülamiid, mida kasutatakse paksendava ainena ja tahkete ainete flokulatsiooniks vees ja veepuhastuses.

Akrüülamiidi tootmine ei ole eriti keskkonnasõbralik (nagu ka enamiku muude keemiliste ainete tootmine), kuna keemilise reaktsiooni saamiseks kulub suures koguses energiat. Tavakohases sünteesis hüdraaditakse akrülonitriil, lisades katalüsaatoriks vasesooli. Sel meetodil eristub akrüülhapet akrüülamiidist rohkem ning kuna alusmaterjalis ja lõppsaaduses on mõlemas kaksikside, tekib kõrvalsaadusena etüleentsüanohüdraat, mis viitab taas tootmise keskkonnasaastatusele.

Akrüülamiid tekib toiduvalmistamisel eelkõige röstimisel, küpsetamisel ja praadimisel.   

## Mürgisus
Akrüülamiid on neurotoksiline ja tõenäoliselt kantserogeenne aine. Euroopa Toiduohutusameti (EFSA) uuringud on kinnitanud akrüülamiidi seose hiirtel ja rottidel vähi tekkimisega. Siiani aga pole otsest seost akrüülamiidil ja vähi tekkel inimeste seas veel leitud.

Aastatel 2003–2007 rahastas Euroopa Komisjon uuringu kuumtöödeldud toidus tekkivate toksiliste ainete kohta (HEATOX – *The Heat-generated Food Toxicants*). HEATOX-i projekti eesmärgiks oli hinnata leitud mürgiste ainete kahjulikkust inimese tervisele ja välja töötada uusi, tervislikumaid toidutöötlemise meetodeid. 

## Sisaldus toidus
2002. aastal avastas Eden Tareke Rootsis sellistest tärkliserohketest kuumtöödeldud toitudest nagu friikartulid ja kartulikrõpsud akrüülamiidi. Tareke tegi kindlaks, et akrüülamiid ja selle kogus toidus sõltub küpsetamise, praadimise või röstimise temperatuurist. Tänaseks on kinnitust leidnud, et enamikust väikese valgusisalduse ja suure süsivesikute sisaldusega toitudest (nt küpsised, hommikusöögihelbed, kohv ja ka imikutoidud) võib leida akrüülamiidi, mis võib tekkida nii tööstuslikes kui ka kodustes tingimustes. Kuigi akrüülamiidi tekke mehhanism toidus pole täpselt teada, on kindlaks tehtud, et mida kauem toitu küpsetada, seda rohkem seda ainet tekib. Hilisemad uuringud on tuvastanud, et akrüülamiidi esineb mustades oliivides, kuivatatud ploomides, kuivatatud pirnis ja maapähklites.  

## Viited
Demi Heinsoo

**Demi Heinsoo** (sündinud 16. novembril 2003) on eesti laskesuusataja.

2020. aasta noorte taliolümpiamängudel Šveitsis Lausanne'is saavutas ta 10 km individuaaldistantsil 15. koha.

## Viited

## Välislingid
*
LGA 1366

**LGA 1366** (Land Grid Array 1366), tuntud ka **kui Socket B**, on Inteli protsessoripesa. See pesa asendas Inteli eelmise LGA 775 (Socket T) tipptasemel jõudlusega arvutite osas ning serveritele orienteeritud LGA 771 (Socket J) algtasemel. Selle protsessoripesa asendas omakorda välja LGA 2011.